
Parlamentul  României

Camera  Deputaţilor

Comisia pentru industrii si servicii
Bucureşti, 19.04.2011                     
                                                                                                             Nr.23/98/2011



AVIZ

asupra proiectului de Lege pentru completarea Legii nr.95/2006 privind reforma în domeniul sănătăţii



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie, cu proiectul de Lege pentru completarea Legii nr.95/2006 privind reforma în domeniul sănătăţii, transmis cu adresa nr.P.L.x177 din 6 aprilie 2011, înregistrată sub nr.23/98 din 6 aprilie 2011.



Proiectul de lege are ca obiect de reglementare traspunerea parţială a art.2 pct.1 din Directiva Parlamentului European şi a Consiliului 2009/53/CE de modificare a Directivei 2001/82/CE şi a Directivei 2001/83/CE în ceea ce priveşte modificări ale condiţiilor autorizaţiilor de introducere pe piaţă pentru medicamente. 



Proiectul de lege a fost adoptat de Senat în şedinţa din 4 aprilie 2011.



Consiliul Legislativ a avizat favorabil proiectul de lege cu avizul nr.88/26.010.2011, cu observaţii şi propuneri care nu au fost însuşite în totalitalitate de iniţiator.



Membrii comisiei au dezbătut proiectul de lege în şedinţa din 19.04.2011.

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru completarea Legii nr.95/2006 privind reforma în domeniul sănătăţii, în forma aprobată de Senat.

 

Prin obiectul şi conţinutul său, proiectul de lege face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Expert parlamentar,

Dr. Maria Cristina Bălănescu

